|  |  |
| --- | --- |
| **ΒΙΒΛΙΟ Γ΄ ΕΝΟΤΗΤΑ 70**  **ΑΠΟ ΜΕΤΑΦΡΑΣΗ**  **[1]** Οι Κερκυραίοι βρίσκονταν σε εμφύλια διαμάχη απ’ όταν γύρισαν σ’ αυτούς οι αιχμάλωτοι από τις ναυμαχίες γύρω στην Επίδαμνο, αφού αφέθηκαν ελεύθεροι από τους Κορινθίους∙ **φαινομενικά** επειδή οι πρόξενοι είχαν δώσει εγγύηση οκτακόσια τάλαντα, **στην πραγματικότητα όμως** επειδή τους είχαν πείσει οι Κορίνθιοι να φέρουν την Κέρκυρα με το μέρος τους. Κι αυτοί ραδιουργούσαν πλησιάζοντας κάθε πολίτη χωριστά, για να τους κάνουν ν’ αποστατήσει η πόλη από τους Αθηναίους (από την άμεση επιρροή της Αθήνας).  **[2]** **Έφτασε τότε ένα αθηναϊκό καράβι κι ένα κορινθιακό,** που έφερναν πρέσβεις, κι αφού ήρθαν σε διαπραγματεύσεις, οι Κερκυραίοι αποφάσισαν να μείνουν σύμμαχοι των Αθηναίων σύμφωνα με την ισχύουσα συνθήκη, και να διατηρήσουν φιλικές σχέσεις με τους Πελοποννησίους, όπως και πριν.  **[3]** Αλλά τον Πειθία, που ήταν εθελοντής πρόξενος των Αθηναίων και αρχηγός της δημοκρατικής παράταξης, τον παρέπεμψαν αυτοί οι άνδρες (οι ολιγαρχικοί, οι πρώην αιχμάλωτοι των Κορινθίων) σε δίκη **με την κατηγορία ότι προσπαθούσε να υποδουλώσει την Κέρκυρα στους Αθηναίους**.  **[4]** Αυτός, **αφού αθωώθηκε**, έκανε αντιμήνυση στους πέντε πιο πλούσιους από αυτούς, κατηγορώντας τους πως είχαν κόψει βέργες (για στήριγμα των κλημάτων των αμπελιών) από τα ιερά τεμένη του Δία και του Αλκίνοου∙ πρόστιμο για κάθε βέργα ήταν ένας στατήρας.  **[5]** Κι όταν αυτοί καταδικάστηκαν να πληρώσουν το πρόστιμο, **πήγαν και κάθισαν ικέτες στα ιερά**, επειδή το χρηματικό πρόστιμο ήταν πολύ βαρύ, για να το πληρώσουν ύστερα από συμφωνία για το ύψος του (για να το πληρώσουν με δόσεις)∙ ο Πειθίας, που ήταν και μέλος της βουλής, **την έπεισε να εφαρμόσει πιστά το νόμο.**  **[6]** Εκείνοι (οι ολιγαρχικοί που είχαν καταδικαστεί) επειδή αποκλείονταν από το νόμο (ο νόμος, δηλαδή, απαγόρευε την πληρωμή του επιδικασμένου ποσού με δόσεις) και αφού πληροφορήθηκαν ότι ο Πειθίας, όσο ήταν ακόμη βουλευτής, **είχε σκοπό να μεταπείσει τους πολίτες να έχουν τους ίδιους φίλους και εχθρούς με τους Αθηναίους** (να κάνουν αμυντική και επιθετική συμμαχία με τους Αθηναίους), συνωμότησαν και αφού πήραν μαχαίρια, μπαίνουν ξαφνικά στη βουλή και σκοτώνουν τον Πειθία κι άλλους εξήντα από τους βουλευτές και τους πολίτες. Αυτοί που ήταν ομοϊδεάτες με τον Πειθία, λίγοι, **κατέφυγαν στο αθηναϊκό καράβι που ήταν ακόμη εκεί.** | **Τα γεγονότα που οδήγησαν στο πραξικόπημα**  - Επιστροφή των 250 Κερκυραίων αιχμαλώτων από την Κόρινθο με σκοπό να φέρουν το νησί με το μέρος των Κορίνθιων και να εγκαθιδρύσουν ολιγαρχία στο νησί.  -   Άφιξη κορινθιακής και αθηναϊκής πρεσβείας στην Κέρκυρα.  -    Απόφαση Κερκυραίων για τήρηση ουδετερότητας (**επιμαχία με Αθηναίους- φιλικές σχέσεις με Πελοποννήσιους**).  -  Ολιγαρχικοί απευθύνουν πολιτική κατηγορία προς Πειθία (αρχηγό δημοκρατικών).  -    Ο Πειθίας αθωώνεται και μηνύει τους πέντε πιο πλούσιους ολιγαρχικούς για κλοπή και ιεροσυλία.  -   Καταδίκη των πέντε ολιγαρχικών και επιβολή μεγάλου προστίμου.  -   Αδυναμία πληρωμής του προστίμου και αίτημα -ως ικέτες- να πληρώσουν το πρόστιμο σε δόσεις.  -   Απόρριψη του αιτήματος από τη βουλή.  -    ΠΡΑΞΙΚΟΠΗΜΑ: δολοφονία Πειθία και άλλων 60 ανδρών.  **Η αντίθεση λόγῳ-ἔργῳ αποτελεί θεμελιακή αντίθεση στο έργο του Θουκυδίδη. Ποια σκοπιμότητα εξυπηρετεί η χρήση της εδώ;** Η αντίθεση «λόγω – έργω» αποτελεί θεμελιακή αντίθεση σ’ όλο το έργο του Θουκυδίδη. Ο ιστορικός κατά τη διερεύνηση των ιστορικών γεγονότων δεν μένει στην επιφάνεια των πραγμάτων, αλλά προχωρά σε μια ουσιαστικότερη εμβάθυνση, καθώς γνωρίζει πως ό,τι  υπαγορεύει τις πράξεις των ανθρώπων δεν είναι πάντοτε αυτό που φαινομενικά παρουσιάζεται ως λόγος, αλλά κάποιο άλλο κίνητρο, το οποίο και αποτελεί την πραγματική αιτία.  Η αντίθεση , λοιπόν, ανάμεσα στα λόγια και στα έργα αποτελεί βάση της πολιτικής σκέψης του ιστορικού.  Στο συγκεκριμένο κεφάλαιο, η φαινομενική αιτία της απελευθέρωσης των Κερκυραίων αιχμαλώτων (λόγω) ήταν το τεράστιο ποσό της εγγύησης των 800 ταλάντων. Η πραγματική όμως αιτία της απελευθέρωσής τους (έργω) ήταν να βοηθήσουν οι ολιγαρχικοί  αυτοί αιχμάλωτοι στο να αποτραπεί η προσάρτηση της Κέρκυρας στην αθηναϊκή συμμαχία. Ο ιστορικός αναζητά, λοιπόν, με επιμονή τις βαθύτερες αιτίες των γεγονότων διαχωρίζοντάς τες από τις επιμέρους αφορμές, με τις οποίες συχνά οι εμπλεκόμενοι επιχειρούν να αιτιολογήσουν τις πράξεις και τις αποφάσεις τους. |
| **ΑΣΚΗΣΕΙΣ ΕΜΠΕΔΩΣΗΣ**   1. Πότε ξέσπασε ο εμφύλιος πόλεμος στην Κέρκυρα και ποιο γεγονός σήμανε την έναρξή του; (ἐπειδὴ οἱ αἰχμάλωτοι ἦλθον αὐτοῖς) 2. Ποιοι ήταν οι αιχμάλωτοι των Κορινθίων; (οἱ ἐκ τῶν περὶ Ἐπίδαμνον ναυμαχιῶν) 3. Ποιος ο φαινομενικός και ποιος ο ουσιαστικός λόγος της απελευθέρωσης των αιχμαλώτων;( τῷ μὲν λόγῳ ὀκτακοσίων ταλάντων τοῖς προξένοις διηγγυημένοι, ἔργῳ δὲ πεπεισμένοι Κορινθίοις Κέρκυραν προσποιῆσαι.) 4. Γιατί οι Κορίνθιοι επιζητούσαν την προσάρτηση της Κέρκυρας; . 5. Ποια ήταν η συμπεριφορά των αιχμαλώτων όταν επέστρεψαν στην Κέρκυρα; ( Kαὶ ἔπρασσον οὗτοι, ἕκαστον τῶν πολιτῶν μετιόντες, ὅπως ἀποστήσωσιν Ἀθηναίων τὴν πόλιν.) 6. Γιατί κατέφθασαν στην Κέρκυρα Αθηναίοι και Λακεδαιμόνιοι πρέσβεις; 7. Ποια απόφαση πήραν οι Κερκυραίοι και ποια η σημασία της; Υπήρχε πιθανότητα να επιτύχει; (ἐψηφίσαντο Κερκυραῖοι Ἀθηναίοις μὲν ξύμμαχοι εἶναι κατὰ τὰ ξυγκείμενα, Πελοποννησίοις δὲ φίλοι ὥσπερ καὶ πρότερον.) 8. Ποιες ήταν οι σχέσεις του Πειθία με τους Αθηναίους; (ἦν γὰρ Πειθίας ἐθελοπρόξενός τε τῶν Ἀθηναίων) 9. Με ποια κατηγορία παρέπεμψαν οι ολιγαρχικοί τον Πειθία σε δίκη και τι επιδίωκαν με αυτή; (λέγοντες Ἀθηναίοις τὴν Κέρκυραν καταδουλοῦν.) 10. Ποιο ήταν το αποτέλεσμα της δίκης του Πειθία και πώς το ερμηνεύετε(Ὁ δὲ ἀποφυγὼν) 11. Ποιους κατήγγειλε με τη σειρά του ο Πειθίας και σε ποιες κατηγορίες στήριξε την αντιμήνυσή του; Ποια κίνητρα τον ώθησαν σε αυτή;( ἀνθυπάγει αὐτῶν τοὺς πλουσιωτάτους πέντε ἄνδρας, φάσκων τέμνειν χάρακας ἐκ τοῦ τε Διὸς τοῦ τεμένους καὶ τοῦ Ἀλκίνου•) 12. 14. Τι γνωρίζετε για το θεσμό της ικεσίας στους αρχαίους Έλληνες 13. 15. Ποιοι λόγοι οδήγησαν τους ολιγαρχικούς στη διάπραξη του πραξικοπήματος (ἐπειδὴ τῷ τε νόμῳ ἐξείργοντο καὶ ἅμα ἐπυνθάνοντο τὸν Πειθίαν, ἕως ἔτι βουλῆς ἐστί, μέλλειν τὸ πλῆθος ἀναπείσειν τοὺς αὐτοὺς Ἀθηναίοις φίλους τε καὶ ἐχθροὺς νομίζειν,) 14. 16. Πώς γλίτωσαν κάποιοι ομοϊδεάτες του Πειθία(οἱ δέ τινες τῆς αὐτῆς γνώμης τῷ Πειθίᾳ ὀλίγοι ἐς τὴν Ἀττικὴν τριήρη κατέφυγον ἔτι παροῦσαν.) 15. 18. Η παραπομπή σε δίκη εις βάρος του Πειθία και των ολιγαρχικών ποια κοινωνική και πολιτική κατάσταση υποδηλώνει; | ……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………..…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………….……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………....…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………….....…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………….……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………....……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………...……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………...…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………….... |